b"\n_START_ARTICLE_\nAndorran vaakuna\n_START_PARAGRAPH_\nAndorran vaakuna on Andorran tunnus lipun ja hymnin ohella. Vaakunan nykyinen muoto on vuodelta 1969 vaikkakin sill\xc3\xa4 on vuosisataiset juuret._NEWLINE_Vaakunan kilpi on jaettu nelj\xc3\xa4\xc3\xa4n kentt\xc3\xa4\xc3\xa4n. Vasempaan yl\xc3\xa4laitaan on kuvattu punaisella pohjalla hopeareunainen kultainen piispanhiippa ja kultainen piispansauva, joka symboloi Urgellin piispaa. Oikeassa yl\xc3\xa4laidassa on Foix'n kreivikunnan vaakuna (kolme punaista pystysuoraa viivaa kultaisella pohjalla), vasemmassa alalaidassa on Katalonian vaakuna (nelj\xc3\xa4 punaista pystysuoraa viivaa kultaisella pohjalla), oikeassa alalaidassa on B\xc3\xa9arnin vaakuna (kaksi punaista lehm\xc3\xa4\xc3\xa4 kultaisella pohjalla). Vaakunan alalaidassa lukee maan latinankielinen motto Virtus Unita Fortior, (Yhdistynyt voima on vahvempi)._NEWLINE_Vaakunaa k\xc3\xa4ytet\xc3\xa4\xc3\xa4n my\xc3\xb6s Andorran lipussa."